Document ID: 31991R0640

ΚΑΝΟΝΙΣΜΟΣ ( ΕΟΚ ) αριθ . 640/91 ΤΗΣ ΕΠΙΤΡΟΠΗΣ της 15ης Μαρτίου 1991 για την τροποποίηση του κανονισμού ( ΕΟΚ ) αριθ . 1524/71 περί των λεπτομερειών εφαρμογής των ενισχύσεων για την ιδιωτική αποθεματοποίηση των ακατέργαστων ινών λίνου και καννάβεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1308/70 του Συμβουλίου της 29ης Ιουνίου 1970 περί κοινής οργανώσεως της αγοράς στον τομέα του λίνου και της καννάβεως ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3995/87 ( 2 ), και ιδίως το άρθρο 5 παράγραφος 3,
Εκτιμώντας :
ότι ο κανονισμός ( ΕΟΚ ) αριθ . 1524/71 της Επιτροπής ( 3 ) περιλαμβάνει στο άρθρο 6 ορισμένες διατάξεις όσον αφορά την πληρωμή της ενισχύσεως - ότι, για να βελτιωθεί η αποτελεσματικότητα του καθεστώτος της αποθεματοποίησεως, πρέπει να συμπληρωθούν οι διατάξεις αυτές με τη δυνατότητα που άνοιξε για τους συμβαλλόμενους να επωφελούνται προκαταβολής επί του ποσού της ενισχύσεως, υπό τον όρο ότι θα έχει συσταθεί εγγύηση -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Καννάβεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Στο άρθρο 6 του κανονισμού ( ΕΟΚ ) αριθ . 1524/71 προστίθεται το ακόλουθο κείμενο :
"Μπορεί να καταβληθεί, μετά από αίτηση του συμβαλλόμενου, εφάπαξ προκαταβολή επί του ποσού της ενισχύσεως, υπό τον όρο ότι ο συμβαλλόμενος συνιστά εγγύηση ίση με το ποσό της προκαταβολής αυξημένη κατά 10 %.
Το ποσό της προκαταβολής δεν υπερβαίνει το ποσό της ενισχύσεως που αντιστοιχεί στη διαδραμούσα περίοδο αποθεματοποιήσεως .
Η εγγύηση συνιστάται με έναν από τους τρόπους που αναφέρονται στο άρθρο 8 του κανονισμού ( ΕΟΚ ) αριθ . 2220/85 της Επιτροπής (*).
Η εγγύηση αποδεσμεύεται ανάλογα με τις ποσότητες για τις οποίες πληρούνται οι υποχρεώσεις που υπέχει ο συμβαλλόμενος δυνάμει της συμβάσεως αποθεματοποιήσεως . Αποδεσμεύεται μόλις διαπιστωθεί ότι έχουν πληρωθεί οι υποχρεώσεις αυτές .
Η εγγύηση παρακρατείται ανάλογα με τις ποσότητες για τις οποίες δεν πληρούνται οι υποχρεώσεις αυτές, εκτός από περίπτωση ανωτέρας βίας . Στην περίπτωση αυτή, η εγγύηση αποδεσμεύεται επίσης ανάλογα με τις ποσότητες για τις οποίες εφαρμόζεται η περίπτωση ανωτέρας βίας .
(*) ΕΕ αριθ . L 205 της 9 . 8 . 1985, σ . 5 ." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 15 Μαρτίου 1991 .

Labels: 3
4
17
6